Public procurement notice: Voluntary Ex Ante Transparency Notice
Published: 2019-12-24
Buyer: Západoslovenská distribučná, a.s.
Country: SK
Contract type: Supplies
Procedure: Negotiated without a prior call for competition
CPV classification: 35120000: Surveillance and security systems
Estimated value: 2995000 EUR
Award criteria: Lowest price

Technical requirements: Systém technickej ochrany objektov (ďalej TO) elektrických staníc (ďalej ES) voči ich narušeniu buduje ZSD od roku 2002 dodávateľsky firmou Alkam Vladimír Fiala, s.r.o. Doľany 338, Doľany, SLOVENSKO, IČO 36 692 107 (ďalej Alkam). Realizáciu TO podporili od roku 2008 povinnosti ZSD, vyplývajúce z legislatívy EÚ a štátnej legislatívy SR pre oblasť Kritickej infraštruktúry (ďalej KI), najmä Smernica Rady 2008/114/ES o európskej kritickej infraštruktúre, zákon NR SR č. 45/2011 Z. z. o KI. Uznesením Vlády SR č. 751/2011 zo dňa 23.11.2011, (čo bolo ZSD oznámené listom Ministerstva hospodárstva Slovenskej republiky (ďalej len MH SR) č. p. 332/2012-1020-KI zo dňa 6.2.2012) bolo určené, že ZSD je prevádzkovateľom národnej a európskej kritickej infraštruktúry.
ZSD vlastní 60 ES, z toho 10 ES (17 %) je zaradených v kategórii prvkov KI. Všetky ES sú vzájomne poprepájané a sú na sebe energeticky vzájomne závislé a vzájomne sa ovplyvňujú. Preto je nutné vnímať ako kritickú infraštruktúru ZSD z hľadiska jej ochrany a neverejného charakteru všetky jej ES (potvrdené listom MH SR č. 08884/2018-1021-12769). Neverejný charakter problematiky KI vyplýva zo zákona o KI a je ošetrený Metodickým usmernením MH SR o ochrane citlivých informácií č. 08884/2018-1021-04943.
Počas platnosti existujúcej zmluvy s pôvodným dodávateľom firmou Alkam bolo na tvorbu systému technickej ochrany objektov vynaložených viac ako 1 200 000 EUR. Celkom však na vybudovanie kompletného systému TO od roku 2002 v zmysle predchádzajúcich zmlúv bolo doposiaľ celkom preinvestovaných viac ako 6 500 000 EUR a predpokladaná hodnota predmetnej zákazky, vyžadujúcej zhodný materiál, je takmer 3 000 000 EUR na rozšírenie už dodaného tovaru alebo zariadenia; keďže sa jedná o koncepčne a materiálovo jednotný a centralizovaný systém technickej ochrany objektov s nutnosťou plnej kompatibility aplikovaných technických prvkov, ktorý sa v nasledujúcom období plánuje dopĺňať a rozširovať o inštalácie nových podsystémov TO a rozšírenie/doplnenie ďalších súvisiacich funkcionalít podsystémov TO, zvyšujúcich ochranu, kvalitu a bezpečnosť prevádzky ES. Zmena dodávateľa by nútila obstarávateľa získavať materiál rozdielnych technických charakteristík, alebo vytvárať nové dodávateľské know-how, ktoré by spôsobovali nezlučiteľnosť alebo neprimerané technické ťažkosti v prevádzke alebo v údržbe. Nutnou podmienkou rozšírenia/doplnenia systému TO je bezpodmienečná typová a parametrická zhoda dopĺňaných technológií s už nainštalovanými. Práve z dôvodu špecifických požiadaviek prevádzky na funkcionality systému bol v minulosti vybraný primeraný typ riadiaceho softvéru a kompatibilných technológií. Komodity systémov iných výrobcov s ním nie sú priamo kompatibilné. Pokusy o takúto kompatibilitu s využitím modemov a prevodníkov boli neúspešné, resp. u niektorých prvkov z časti úspešné, avšak nespoľahlivé a nákladné.
Dôvodom potreby realizácie tejto zákazky je požiadavka prevádzky ZSD na rozšírenie funkcionalít jestvujúcich kamerových systémov o ďalšie funkcionality podsystémov TO, ktoré zabezpečia vyššiu ochranu a bezpečnosť prevádzky ES. Súčasne sa Technická ochrana objektov voči narušeniu plánuje rozšíriť o ďalšie ES, ktoré sa v budúcnosti budú realizovať. Jedná sa predovšetkým o dodávku doplňujúcich kamerových systémov pre 60 kusov ES z ktorých väčšina sú tzv. bezobslužné ES.
Podľa metodického usmernenia č. 1321/2011-1020 MH SR, o ochrane citlivých informácií o kritickej infraštruktúre a o spôsobe manipulácie s týmito informáciami je prevádzkovateľ prvku KI ZSD zodpovedný za ochranu citlivých informácií, pričom citlivá informácia je neverejná informácia, ktorej zverejnenie by sa mohlo zneužiť na činnosť smerujúcu k narušeniu alebo zničeniu prvku KI (článok 2, bod c usmernenia), kde citlivou informáciou je aj jej tvorba (spracúvanie a ukladanie), manipulácia, evidencia, ochrana a jej vyraďovanie (článok 2, bod e usmernenia) podkladov ku ochrane KI.
Na trhu SR ponúka predmetný typ technológií len veľmi úzky okruh dodávateľov služieb technickej ochrany. Záujmovým trhom nám známych dodávateľov sú najmä špecifické objekty menšieho rozsahu, bez skúseností s prácou v rizikových podmienkach elektroenergetiky. Služby iného dodávateľa nie je možné využiť z dôvodu neverejného charakteru predmetu obstarávania (Kritická infraštruktúra SR). V systéme technickej ochrany ES sú použité mnohé vlastné neštandardné riešenia súčasného dodávateľa na splnenie netypických požiadaviek ochrany ES a prevádzky ZSD. Vyvíjal ich priebežne, na základe našich požiadaviek na jedinečné funkcionality systému ochrany a riadenia prevádzky ZSD. Aplikované postupy týchto riešení tvoria know-how dodávateľa. Schopnosť ich obnovy iným dodávateľom je neistá a vytvára riziko straty resp. dlhodobej blokácie využívania špecifických funkcionalít.
Najcennejšou pridanou a nenahraditeľnou hodnotou pôvodného dodávateľa je jeho know-how. Počas rokov tvorby systému ochrany vyvinul vlastné jedinečné, na trhu nedostupné a na mieru ZSD vytvorené aplikácie pre potreby zložitého systému ochrany objektov energetiky. Ich špecifickou nadstavbou je, že sú multifunkčne použiteľné i pre dôležité potreby podpory obsluhy elektrizačnej siete a monitoringu jej riadenia (napr. dispečerská kontrola prítomnosti osôb v rizikových priestoroch rozvodní vo vypnutom stave ochrán či v čase manipulácií). Nenahraditeľným prínosom existujúceho dodávateľa je i fakt, že je autorom a dodávateľom inštalácií TO neverejného charakteru, znalý typov zariadení ochrany a ich zapojenia.
Predmet obstarávania má neverejný charakter - obsahuje prvky Kritickej infraštruktúry (ďalej KI) - ZSD je prevádzkovateľom národnej a európskej kritickej infraštruktúry viď bod II. 1.4 oznámenia. V prípade iného postupu pre definovanie a špecifikáciu požiadaviek na predmet zákazky vzniká ohrozenie zo zverejnenia utajených a citlivých informácií o prvkoch KI viď bod II. 2.4 oznámenia.
Jedná sa o dodávku doplňujúceho tovaru existuje 60 ES s TO ktoré sa dovybavia novými otočnými kamerami.
Zazmluvní sa ten istý dodávateľ - Alkam Vladimír Fiala, s.r.o. Doľany 338, Doľany, SLOVENSKO, IČO 36 692 107.
Jedná sa o čiastočné nahradenie alebo rozšírenie tovaru z prevažne zastaralých analógových kamier na digitálne kamery s lepšími parametrami.
Existujúci dodávateľ používa mnohé vlastné neštandardné riešenia rozšírenia a úpravy systému (predovšetkým riadiacej časti) na splnenie netypických požiadaviek ochrany ES a prevádzky ZSD.
Zmena dodávateľa by mohla spôsobiť nezlučiteľnosť alebo neprimerané technické ťažkosti v prevádzke alebo v údržbe nakoľko existujúci dodávateľ vyvinul vlastné jedinečné, na trhu nedostupné a na mieru ZSD vytvorené aplikácie pre potreby zložitého systému ochrany objektov energetiky a tiež celkové zlyhanie funkčnosti centralizovanej správy systému ochrany objektov ZSD, t. j. celej riadiacej a komunikačnej siete ochrany i rozpad vzájomných interakcií jednotlivých prvkov ochrany v dôsledku rizika aplikácie odlišného typu technológií ochrany a nového know-how iným dodávateľom.


Winner: Úrad pre verejné obstarávanie
Award value: 2995000